PALVEKOOL
11. Palveta Jumala nimede alusel
Teretulemast saatesse "Palvekool".
Täna räägime sellest, kuidas palvetada Jumala nimesid.
See muutis mu elu,
kui hakkasin iga päev Jumala nimede alusel palvetama.
See äratas mind suuremale usule.
Vaatame kohe järgimist nime.
See on Jehoova Tsidkenu, Issand, mu õigsus.
Sina oled Jeesuses Kristuses õigeks tehtud.
Ta ei ole väljaspool sind vaid sinu sees.
Oled juba õige, Jehoova Tsidkenu elab sinu sees.
Palveta lähtuvalt sellest, et Tema elab sinu sees.
Pühakiri ütleb Jeremija 23:5-6:
"Vaata, päevad tulevad, ütleb Issand, mil ma lasen tõusta
Taavetile ühe õige võsu; tema valitseb kui kuningas
ja talitab targasti, tema teeb maal õigust ja õiglust.
Tema päevil päästetakse Juuda ja Iisrael elab julgesti;
ja see on nimi, millega teda hüütakse: "Issand, meie õigus".
Jehoova Tsidkenu.
Kui Jeremija seda prohveteerib, on Juuda kuningriik langemas.
Nad olid teeninud ebajumalaid,
seal oli rõhumist, vägivalda ja käis poliitiline revolutsioon.
Iisraeli kuningriik põhjas viidi vangi 100 aastat enne Juudat
ja nad polnud sellest mitte midagi õppinud.
Nii tuli Jumala kohus ka nende üle.
See oli kontekst, kus Jumal andis neile selle prohveteeringu
ning ilmutas end kui Jehoova Tsidkenu.
Sama tahab ta teha ka sulle.
Psalm 119:142-144 ütleb:
"Su õigus on õigus igaveseks ja su Seadus on tõde.
Kitsikus ja ahastus on mind tabanud, kuid su käsud on mu rõõm.
Su tunnistuste õigus jääb igavesti."
Ta on alati õiglane ega muutu kunagi.
Tema on õiglane ja õige ning ta elab sinu sees.
Kui palvetad, tee seda julgelt!
Kuidas palvetada iga päev Jumala nimede alusel?
Mu elus oli aeg, kus palvetasin ja hüüdsin Ta poole,
kuid palve tundus kuiv ning kõik seisis paigal.
Siis hakkasin Teda paremini tundma õppima.
Õppisin Ta nimesid, kes Ta on ja milline on Ta loomus.
Mulle õpetati Meie Isa palvet, kuidas tänada Isa
ja hüüda Ta poole: "Isa, ma tänan Sind,
et mu juured on Sinus ja mu elul on mõte ja eesmärk."
Siis tuli see osa palvest, kus pühitsetakse Jumala nime:
"Pühitsetud olgu Sinu nimi."
Imestasin alati, et mispärast just see nimi.
Hakkasin uurima ja avastasin, kui palju on Tal nimesid.
Vaatame mõnda neist täna, et need õnnistaksid su palveelu.
Üks nimedest on Jehoova Tsidkenu, millest just rääkisime.
Issand, mu õigsus.
Vahel on tunne, et Jumal on kaugel eemal
ja peame Teda hüüdma, et Ta kuuleks, aga see pole tõsi.
Nagu see kotkas, nii istud ka sina koos Kristusega
kõrgel taevasis paigus, Pühas Vaimus.
Oled küll maa peal,
kuid sa kuulud Talle ja su hinge ankur on taevas.
Kui palvetad, teades, et sind on õigeks mõistetud
ja sul on rahu Jumalaga, siis palveta julgesti.
Muidugi tuleb enne
pattudest meelt parandada ning neist pöörduda.
Võid palvetades olla julge.
Kõige tähtsam on Jeesuse veri.
Kui veri meid puhastab ja võime julgelt seista Isa ees
ning olla julged nii ülistades kui palvetades.
Tänan Teda hommikuti,
et Ta on Jehoova Tsidkenu, Issand, mu õigsus.
"Ma tänan, et olen õigeks tehtud,
et oled andnud mulle elu ning mind vabastanud.
Tänan, et Su veri on pesnud mind puhtaks.
Tänan, et võin nüüd õnnistada
ja kuulutada seda nime üle olukordade.
Palun õigsust oma töökohal ja perekonnas,
et ilmutaksid end sellisena.
Teine nimi on Elohim, Jumal kui vägev Looja.
Issand, tänan, et oled vägev Looja, see kes võib teha ime mu töökohas.
Palun oma töö pärast, vägev Looja,
et looksid uusi asju, annaksid mulle täna ideesid ja loovust.
Anna mu partneritele loovust, kes meie tiimis töötavad.
Selle nime alusel saab palvetada võimsaid palveid.
Adonai, Issand ja Omanik räägib suhtest ülikülluse Jumalaga.
Adonai tähendab, et olen kellegi oma ja kuulun Talle.
Ma ei ela oma elu üksi endale.
Täna Teda ja Ta varustab sind kõigega, mis vaja.
"Ma istun koos Sinuga ega ole üksi või mahajäetud.
Adonai, ma tänan Sind täna. Halleluuja!"
Siis võid kuulutada palves Jehoova nime.
Kuuluta Jehoova sisemist olemust kui Isa taevas - Mina Olen.
Mäletad, kui Mooses pidi minema vaarao juurde,
et teatada Jumala plaanist rahvas vabastada?
Ta küsis Jumalalt, mida öelda, kes teda läkitab.
Jumal tutvustab end kui Mina Olen
ja käsib öelda, et Mina Olen on teda läkitanud.
Kui Jeesus oli Ketsemani aias palvevõitlust pidamas ja higistas verd,
siis nende veretilkade maha kukkudes murdus needus.
Ängistuse needus, ebaõnnestumise needus,
otsustusvõimetuse needus, mis on põhjamaades nii levinud.
Kui veri ta laubalt maha tilkus, siis see needus murdus.
Mõtle, et oled tulnud Jumala riiki, kus saad otsuseid langetada.
Järgmiseks Jehoova Roi, Issand, mu Karjane.
Mul ei ole millestki puudust!
Issand, ma tänan Sind, et oled mu Karjane,
kes juhatab mind täna õigele teele.
Mul ei ole millestki puudust.
Sina juhid mind haljale aasale ja vee äärde, kus leian rahu.
Headus ja heldus järgivad mind päevast päeva.
Palveta neid salme iseenda, oma töö ja olukordade üle.
Issand, tänan sind ka selle eest, et oled Jehoova Rafa, minu Ravija.
Ilmuta end täna kui minu Arst, sisemine tervendaja.
Las Jehoova Rafa saada nähtavaks mu argipäevas, sugulaste seas.
Saagu Ta ilmsiks, kui lähen poodi või kui liigun inimeste seas.
Palun, näita end!
Jehoova Rafa ei ela üksnes taevas vaid ka sinu sees.
Kui hakkad liikuma Jehoova Rafaga,
täidab sind usu vaim ja näed palvevastuseid üha kiiremini.
Jehoova M'Kaddesh - Issand, kes pühitseb.
3. Moosese 20:8.
Maa oli sel ajal ebajumalaid täis.
Just nagu praegu meil põhjamaades,
olid ka nemad Jumalale selja keeranud.
Jehoova M'Kaddesh tahab end ilmutada Rootsis,
Taanis, Soomes, Norras ja teistes põhjamaades.
Täna Teda, et Ta on Jehoova M'Kaddesh,
kes pole ainult väljas vaid ka sinu sees.
Puhast mind palun, kui minus on midagi
ja las su riik tulla esile puhtuses, kus iganes ma täna liigun.
See muudab su palve-elu, kui hakkad nii palvetama.
Jehoova Shalom, Issand on rahu, Kohtumõistjate 6:24.
Iisrael oli moraalselt alla käinud ja Giideon kohtus Jumalaga
keset raskeid aegu ja tagakiusu, kus vaenlane röövis iga lõikuse.
Giideon varjas end, kui Jumal ilmus talle kui Jehoova Shalom.
Palveta rahu oma olukordadesse, perele ja räägi rahu Jeesuse nimel.
"Patrik, mul ju pole mingit rahu?" ütled sa.
Siis ongi vaja sinna kuulutada Jumala riiki.
Jehoova Shamma, Issand on ligi.
Tema on meie juures, Hesekieli 48:35.
Jumal tahab tulla sinu linna.
Ta tahab end sulle ilmutada ja näidata: "Mina olen siin."
Jehoova Shamma, tervitame Sind täna oma linnas!
Mina elan Stockholmis,
nii et palun, et Jehoova Shamma end ilmutaks!
Järgmiseks Jehoova Jire, Issand, kes näeb. 1. Moosese 22:14.
Issand hoolitseb kõige eest, mida vajad.
See on Tema loomuses.
Issand, tänan, et oled Jehoova Jire,
kes varustab meid kõigega, mida vajame.
Lõpetuseks Jehoova Nissi, Issand, mu Võidulipp.
2. Moosese 17:8-15.
Mooses seisab mäel ja palvetab Joosua eest, kes võitleb orus.
Aaron ja Huur toetavad ta käsi ja kuni käed ülal,
on Joosua võidukas, kuid kui käed alla vajuvad,
hakkab Joosua kaotama.
Tõstkem käed üles ülistuses ja kiituses ning tänagem Teda.
Su palveelu muutub, kui hakkad iga päeva eest palvetama
Jumala nimede alusel. Aamen.
Tänane üleskutse on kasutada, mida oled täna kuulnud.
Kõiki neid Jumala nimesid.
Kutsun sind üles palvetama 5 päeva, esmaspäevast reedeni,
nii, et iga päev õpid tundma üht Jumala nime.
Palveta selle nime alusel oma elu ja olukordade pärast.
Ära palveta vaikselt vaid valjult, nii et sa ise kuuled oma häält.
Uuringud näitavad, et häälega palvetamine on 30% tulemuslikum.
Kuuluta need sõnad välja, et usk ärkaks su südames.
Õpi Jumala nimesid ja palveta neid häälega välja.
Isa, ma õnnistan igaühte, kes hakkab sel nädalal
su nimesid palvetama, valjult, mitte vaikselt,
et Su Sõna läheks välja ja otse südamesse.
Täname Sind selle nädala palvevastuste eest.
Täna on mul eesõigus olla Helsingis Taivas TV7 ruumides.
Olen käinud siin ringi ja näinud,
kui tähtsat tööd nad teevad nii mitmes riigis.
Antakse välja nii trükiseid kui TV-saateid rahvaste jaoks.
See on üks oluline töö.
Aita ka sina oma annetusega
ja toeta neid, et nad jõuaksid aina rohkematesse paikadesse.
Jumal tahab, et sinagi annaksid sel lõpuajal oma panuse.
Jumal õnnistagu sind ja su annetust, mis läheb kasvama.
See on hea maa, kuhu oma vahendeid külvata.
Suur tänu.
Tõlge: Riina Aasa